Diari Oficial de la Generalitat Valenciana


Sumari del DOGV 3549, del 29-07-1999 (1999/6495)

ORDRE de 17 de juny de 1999, de la Conselleria de Cultura, Educació i Ciència, per la qual es modifica l'autorització del centre docent britànic a Espanya denominat El Plantío Internacional School de Paterna-Cañada (València).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6495


Data del document
:   17-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Paterna
    * ensenyament privat

ORDRE de 17 de juny de 1999, de la Conselleria de Cultura, Educació i Ciència, per la qual es modifica l'autorització del centre docent britànic a Espanya denominat El Plantío Internacional School de Paterna-Cañada (València). [1999/S6495]
  
L'expedient ha sigut iniciat per la titularitat del centre a fi de sol·licitar la transformació en definitiva de l'autorització temporal per a impartir els ensenyaments de Year 10 (15 anys) a Year 11 (16 anys).
  
L'Ordre d'11 de setembre de 1997, de la Conselleria de Cultura, Educació i Ciència (DOGV de 20.10.1997) va modificar l'autorització del centre docent britànic a Espanya El Plantío Internacional School i la va transformar en definitiva per als cursos Year 7 fins al Year 9 (de 12 a 14 anys) i temporal els cursos Year 10 i Year 11 (15 i 16 anys), i va condicionar el caràcter definitiu d'estos ensenyaments al resultat de l'informe posterior de la Inspecció Britànica.
  
Atès que consta en l'expedient certificat del British Council sobre el resultat de la inspecció britànica on s'establix el compliment dels requisits per a l'autorització plena des de Year 10 (15 anys) fins al Year 11 (16 anys).
  
Vists La Llei Orgànica 8/1985, de 3 de juliol (BOE de 04.07.1985), reguladora del Dret a l'Educació, la Llei Orgànica 1/1990, de 3 d'octubre (BOE de 04.10.1990) d'Ordenació General del Sistema Educatiu; el Reial Decret 806/1993, de 28 de maig (BOE de 23.06.1993) sobre règim de centres estrangers a Espanya, i d'altra legislació que siga d'aplicació.
  
Fent ús de les atribucions conferides per l'article 35 de la Llei de Govern Valencià
  
ORDENE
  
Primer
  
Modificar l'autorització del centre docent britànic que més avall s'indica a fi de transformar-la en definitiva per als cursos de Year 10 (15 anys) i Year 11 (16 anys) i establir la seua capacitat en els termes que s'especifiquen:
  
Centre: El Plantío Internacional School
  
Codi: 60856949
  
Domicili: carrer 233, número 36
  
Localitat: Paterna-Cañada
  
Província: València
  
Titular: Alberto Rodríguez Pascual i Lucía Ortega Llorca
  
Ensenyaments que s'autoritzen: Currículum Nacional d'Anglaterra i País de Gal·les. Amb caràcter definitiu des del curs Nursery (3-4 anys) fins al Year 11 (16 anys), per a una capacitat total de 600 alumnes.
  
Alumnat autoritzat: espanyol i estranger
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i revalidació de títols i estudis estrangers d'educació no universitària, segons allò disposat en l'article octau del Reial Decret 806/1993.
  
Disposició final
  
Esta modificació donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 17 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS